Diari Oficial de la Generalitat Valenciana


Sumari del DOGV 4642, del 02-12-2003 (2003/12837)

RESOLUCIÓ de 25 de novembre de 2003, de la Conselleria de Benestar Social, per la qual es minoren els crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, convocades per mitjà de l'Orde de 10 de desembre de 2002, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12089


Data del document
:   25-11-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda social
    * dret de custòdia
    * protecció de la infància
    * suport econòmic

RESOLUCIÓ de 25 de novembre de 2003, de la Conselleria de Benestar Social, per la qual es minoren els crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, convocades per mitjà de l'Orde de 10 de desembre de 2002, de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2003. [2003/X12753]
  
La Conselleria de Benestar Social, per mitjà d'Orde de 10 de desembre de 2002 (DOGV núm. 4.402, de data de 19 de desembre de 2002), ha regulat i ha convocat ajudes dirigides a l'acolliment familiar simple en família educadora d'urgència-diagnòstic.
  
Aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4.409, de data 31 de desembre de 2002), en aplicació del que establix la disposició addicional primera de la citada Orde i d'acord amb el que preceptua l'article 47.11 del el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, es va procedir per mitjà de la Resolució d'11 de febrer de 2003, de la Conselleria de Benestar Social (DOGV núm. 4.444, de 20 de febrer de 2003), a donar publicitat als crèdits i a les línies de subvenció destinades al finançament de les ajudes regulades i convocades per l'Orde de 10 de desembre de 2002.
  
Una vegada finalitzat el termini de presentació de sol·licituds el 31 d'octubre i resolts tots els expedients presentats a l'empara de l'Orde de 10 de desembre de 2002 i quedant crèdit retingut sobrant en el projecte T4964, escau la seua minoració.
  
Per tant, en base al que exposa i a les competències d'esta Conselleria de Benestar Social, resolc:
  
Primer
  
Minorar en un import de 26.500,00 euros, la quantia dels crèdits que financen el programa pressupostari 47.29.104.07 Família, Menor i Adopcions, que a continuació es detalla:
  
Denominació: PEI Família Educadora Acolliment Urgència-Diagnòstic
  
Projecte: T4964
  
Consignació pressupostària: minoració de 26.500,00 euros, i passa de 210.000,00 euros a 183.500,00 euros.
  
Procedència i quantia dels fons: propis
  
Segon
  
Els crèdits publicats després de la present modificació tenen el caràcter de màxims, no podent concedir-se subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada per mitjà de resolució en el Diari Oficial de la Generalitat Valenciana.
  
València, 25 de novembre de 2003.- La consellera: Alicia de Miguel García.